Tlakepakė
Tlakepakė (isp. Tlaquepaque) arba San Pedro Tlakepakė (isp. San Pedro Tlaquepaque) – miestas vakarų Meksikoje, Chalisko valstijoje, Gvadalacharos miesto aglomeracijoje. Mašinų gamybos, stiklo, popieriaus, medienos apdirbimo, maisto, odos pramonė. Prekyba žemės ūkio produkcija (kukurūzai, svogūnai, sorgai ir kt.). Veikia kelet Gvadalacharos universitetų fakultetai. Pagrindinė Tlakepakės aikštė – El Jardín Hidalgo. Šalia jos yra Hidalgo monumentas, El Santuario de Nuestra Señora de la Soledad bei San Pedro bažnyčios ir turgus.